《题同年郭丞遁斋》
宋代·舒邦佐

清江子郭子，作斋以遁名。傍人或不解，谓将抛尘缨。

著语竞挽住，轩翥九万程。吾闻遁之象，山止而天行。

止如子綦木，行如亚夫兵。养静以须动，渊嘿藏雷声。

乃识个中趣，非专隐遁情。虽然遁六爻，四阳理分明。

虽有艮在内，二阴要研精。尾厉苟不审，嘉肥何由亨。

艮斋谢夫子，江南老先生。君斋虽名遁，三爻自艮萌。

南丰一瓣香，好请子细评。再拜若有得，为语年弟兄。

作者简介：舒邦佐（1137—1214），字辅国，一字平叔，号双峰，靖安县城人。靖安舒氏第四世祖 隆兴府靖安（今属江西）人。宋绍兴六年（1136年）十二月初八出生，淳熙八年（1181年）中进士，先后任鄂州蒲圻、潭州善化主簿、衡州录事参军，嘉泰二年（1202年）授通直郎。宁宗嘉泰二年（一二○二）致仕。嘉定七年卒，年七十八。有《双峰猥稿》九卷传世。事见本集卷首《谱系》及《舒公墓志铭》。